11. ΝΟΜΟΣ ΒΨΒ΄ της 27/30 Μαρτ. 1900 Περί υπαγωγής των εκ Κερκύρα αλυκών εις το μονοπώλιον του Κράτους. Άρθρ.1.-Αι εν Κερκύρα αλυκαί και τα αλατοπαραγωγά παράλια αυτής περιλαμβάνονται εις το μονοπώλιον του Κράτους, η δε καλλιέργεια και διαχείρισις αυτών ανατίθεται εις το Υπουργείον των Οικονομικών, διεξαγομένη κατά τους περί καλλιεργείας των αλυκών του Κράτους ισχύοντας νόμους. Άρθρ.9.-(Προσωρινής ισχύος). Άρθρ.10.-Δια Β. Δ/τος κανονισθήσονται τα αφορώντα εις την εκτέλεσιν του νόμου τούτου. Άρθρ.11.-Πάσα διάταξις αντιβαίνουσα εις τον παρόντα νόμον καταργείται. Άρθρ.2.-Τα εις τας εν τω άρθρ. 1 αναγραφομένας αλυκάς ανήκοντα εδάφη, καλλιεργούμενα ή μη, τα εν ταις αλυκαίς και τη πόλει της Κερκύρας υπάρχοντα και εις την εγχώριον περιουσίαν ανήκοντα κτίρια, οίον αποθήκαι άλατος, οικήματα των εργατών και υπαλλήλων, και τα υπάρχοντα εν αυτοίς εργαλεία καλλιεργείας, υλικά και μηχανήματα μεταβιβάζονται εις την κυριότητα του Δημοσίου άνευ αποζημιώσεώς τινος. Το εν ταις αποθήκαις των αλυκών ή της πόλεως Κερκύρας ευρεθησόμενον τυχόν κατα την ισχύν του νόμου τούτου άλας μεταβιβάζεται εις την κυριότητα του Δημοσίου, υποχρεουμένου να πληρώση εις την κατέχουσαν το άλας τούτο διαχειριστικήν επιτροπήν την καταβληθείσαν προς παραγωγήν ή προς αγοράν αυτού δαπάνην. Άρθρ.3.-Το δημόσιον υποχρεούται να καλλιεργή κατ’ έτος την εν Κερκύρα αλυκήν Λευκίμμης, εκτός αν καιρικαί ή άλλαι περιστάσεις, ανεξάρτητοι της βουλήσεως των εκπροσωπούντων το Δημόσιον, καταστήσωσιν εις έτος τι την καλλιέργειαν ανέφικτον. Άρθρ.4.-Η πώλησις του άλατος εις τους κατοίκους της νήσου Κερκύρας και των νησίδων του Δήμου Διαποντίων ενεργείται κατά τους εν ισχύϊ νόμους υπό της εταιρείας της διαχειρίσεως των υπεγγύων προσόδων επί τη τιμή και τοις όροις, καθ’ ους ενεργείται εις πάσας τας, εκτός της Επτανήσου, επαρχίας του Βασιλείου. Εις την εταιρείαν της διαχειρίσεως των υπεγγύων προσόδων, δι’ ης θέλει πωλείται το άλας, χορηγείται αμοιβή τριών λεπτών κατ’ οκάν. Άρθρ.5.-Ο παραβάτης των εν ισχύϊ νομίμων διατάξεων περί καλλιεργείας των αλυκών και περί πωλήσεως του άλατος εν τη νήσω Κερκύρας και τοις νησιδίοις του δήμου Διαποντίων καταδιώκεται και τιμωρείται κατά τας διατάξεις του ΑΤΜΕ΄ της 9 Ιαν. 1886 (ανωτέρω αρ. 6) νόμου. Άρθρ.6.-Το Δημόσιον υποχρεούται να χορηγή κατ’ έτος, από του 1900 και εφεξής, εις την διαχειριστικήν επιτροπήν Κερκύρας δρχ. 90.000, πληρωτέας εις δύο ίσας δόσεις, την πρώτην Ιουνίου και την πρώτην Δεκεμβρίου εκάστου έτους. Ως προς τον τρόπον χορηγήσεως του κατά το άρθρ. 6 ποσού βλ. άρθρ. 28 παρ. 3 Ν.Δ. 20/23 Σεπτ. 1925 περί τροποποιήσεως και συμπληρώσεως διατάξεών τινων νόμων οικονομικής υπηρεσίας (τ. 24). Άρθρ.7.-(Μεταβατική διάταξις) Άρθρ.8.-Το υπόλοιπον της ανωτέρω ποσότητος των δραχ. 90.000, μετά την εκτέλεσιν των νομίμων υποχρεώσεων της κατά τον ΑΦΙ΄ (τομ. 3) νόμον επιτροπής και μετά την αφαίρεσιν των κατά το προηγούμενον άρθρον δρχ. 5.000, διανέμεται κατ’ έτος υπό της κατά τον ΑΦΙ΄ νόμον επιτροπής εις τα τρία αγαθοεργά της νήσου Κερκύρας καταστήματα κατά λόγον των αναγκών εκάστου αυτών. 